stanford-oval/wikipedia huggingface dataset:
Leuktra

Leuktra (m.kreik. Λεῦκτρα, lat. Leuctra) voi viitata seuraaviin paikkoihin antiikin Kreikassa:
Leuktra, linnoitus ja kaupunki Arkadian ja Lakonian rajalla
Leuktra, kylä Boiotiassa, Leuktran taistelun paikka
Leuktra, kaupunki Lakoniassa
Leukothea

Leukothea, Jean Jules Allasseur'n patsas vuodelta 1862
Leukothea (m.kreik. Λευκοθέα, "valkoinen jumalatar") oli kreikkalaisessa mytologiassa meren jumalatar, joka alun perin tunnettiin Inona.
Tunnetuimmassa tarinassa Ino, Semelen sisar ja kuningas Athamaksen puoliso, muuttuu jumalattareksi sen jälkeen, kun Hera on tehnyt hänet – tai toisen version mukaan Athamaksen – hulluksi rangaistukseksi Dionysos-lapsen, Zeuksen syrjähypyn hedelmän, hoitamisesta. Ino hyppää poikansa Melikertes mukanaan mereen, ja Zeus muuttaa heidät säälistä meren jumaluuksiksi; Inon Leukotheaksi ja Melikerteksen Palaimoniksi.
Kuolemattomaksi jumalattareksi muuttuneena Leukothea edusti myös yhtä monista jumalaisista avuista, joita Odysseus sai Odysseian aikana. Odysseuksen haaksirikkouduttua Leukothean tuli tätä sääli, ja hän ilmeistyi Odysseukselle lokin hahmossa. Hän antoi Odysseukselle hunnun, jonka ympärilleen sitomalla tämä ei hukkunut, vaan ajelehti faiaakkien maille.
Myytistä on myös toinen versio, jonka alkuperä on Rodoksella. Sen mukaan mereen hypännyt ja jumalattareksi muuttunut hahmo oli Halia, meren nymfi.
Lauluturpiaalit

| Lauluturpiaalit |
| --- | --- |
 Lauluturpiaali (Dives dives)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Lauluturpiaalit Dives  Deppe, 1830
Katso myös
   Lauluturpiaalit Wikispeciesissä   Lauluturpiaalit Commonsissa 
Infobox OKNimi-testi OK: 
Lauluturpiaalit (Dives) on turpiaalien heimoon kuuluva varpuslintusuku. Lauluturpiaalien sukuun kuuluu BirdLifen mukaan 2 lajia.
Lauluturpiaaleihin kuuluvat lajit

Lauluturpiaali (Dives dives)
Peltolauluturpiaali (Dives warczewiczi)
Leini

| Leini |
| --- | --- |
 Leinin Johannes Kastajan kirkko.
 vaakuna
 Leini
 Koordinaatit: 45°11′N, 7°43′E 
Valtio:  Italia
Alue:  Piemonte
Metropolikaupunki:  Torino
Korkeus:  245 m
Väkiluku:  16 303
 
 https://comune.leini.to.it 
Infobox OKVirheellinen NIMI-arvo: 
Leini  on kunta Italiassa Piemonten alueella sijaitsevassa Torinon metropolikaupungissa. 
Vuoden 2022 alussa kunnassa oli arviolta 16 303 asukasta.
Leinin kunnantalo.
Loren Gabel

| Mitalit | Mitalit | Mitalit |  |
| --- | --- | --- | --- |
|  Loren Gabel |  Loren Gabel |  Loren Gabel |  |
Maa:  Kanada
Naisten jääkiekko
| MM-kilpailut  | MM-kilpailut  | MM-kilpailut  |  |
|  Pronssia | Suomi 2019 |  |  |
Loren Gabel (s. 24. heinäkuuta 1997 Kitchener, Ontario) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut MM-pronssia vuonna 2019.
Seuratasolla Gabel edusti juniorivuosinaan PWHL-liigan KW Lady Rangersia, Toronto Aerosia ja Oakville Hornetsia. Vuodesta 2015 hän on pelannut Clarksonin yliopiston joukkueessa ja voittanut vuosina 2017 ja 2018 NCAA:n mestaruuden.
Ed King

| Ed King |
| --- | --- |

Henkilötiedot
Syntynyt: 14. syyskuuta 1949
Kuollut: 22. elokuuta 2018 (68 vuotta)
Ammatti:  kitaristi, lauluntekijä
Muusikko
Aktiivisena:  1965–1996
Tyylilajit:  southern rock, blues rock
Soittimet:  Fender Stratocaster, Gibson Les Paul
Yhtyeet:  Lynyrd Skynyrd, Strawberry Alarm Clock
Levy-yhtiöt:  MCA Records
  [ Muokkaa Wikidatassa ] [ ohje ]  
Edward Calhoun "Ed" King (14. syyskuuta 1949 – 22. elokuuta 2018) oli yhdysvaltalainen muusikko. King tunnettiin yhtyeiden Lynyrd Skynyrd ja Strawberry Alarm Clock kitaristeina. Vuodesta 1996 alkaen King oli eläkkeellä ja asui viimeiset vuotensa Nashvillessä.
Ura

Ed King oli psykedeelistä rockia esittäneen Strawberry Alarm Clock -yhtyeen kitaristi. King kirjoitti yhtyeen suurimman hitin "Incense and Peppermints". King tapasi Lynyrd Skynyrdin jäsenet vuonna 1968, kun he toimivat Strawberry Alarm Clockin konserteissa lämmittelijänä. Strawberry Alarm Clockin hajoamisen jälkeen King liittyi basistiksi Lynyrd Skynyrdiin vuonna 1972 Leon Wilkesonin tilalle. King soittaa bassoa yhtyeen debyyttialbumilla Pronounced Leh-Nerd Skin-Nerd. Laulaja Ronnie Van Zant ei pitänyt Kingin soittotaidoista ja pyysi tätä vaihtamaan kitaraan Wilkesonin palattua. Yhtyeen muut kitaristit olivat Allen Collins ja Gary Rossington.
Tunnetuin Kingin kirjoittama kappale on "Sweet Home Alabama", jossa hän soittaa soolokitaraa. Muita Lynyrd Skynyrdin kappaleita joiden kirjoittamiseen King osallistui ovat "Poison Whiskey," "Saturday Night Special," ja "Workin' For MCA". King jätti yhtyeen vuonna 1975, hänen tilalleen liittyi Steve Gaines. Gaines ja Van Zant kuolivat lokakuussa 1977 Lynyrd Skynyrdiä kuljettaneen lentokoneen syöksyttyä maahan. King ja Gaines olivat syntyneet sattumalta samoina päivinä.
King palasi Lynyrd Skynyrdiin vuonna 1987, kun yhtye kokoontui uudestaan muistamaan lento-onnettomuutta. Uudessa Lynyrd Skynyrdissa oli viisi alkuperäisjäsentä King mukaan lukien. Syksyllä 1995 King joutui jättämään yhtyeen sairastuttuaan sydämen vajaatoimintaan. Hänelle tehtiin onnistunut sydämensiirto vuonna 2011. Vuonna 2005 King yritti palata Lynyrd Skynyrdiin, mutta häntä ei huolittu takaisin. Maaliskuussa 2006 hän pääsi osana Lynyrd Skynyrdia Rock and Roll Hall of Fameen ja esiintyi valintaseremoniassa yhtyeen kanssa.
Vuonna 2014 King vieraili Skinny Mollyn albumilla Here For A Good Time soittaen kappaleessa "Make It Easy".
King kuoli keuhkosyöpään 68-vuotiaana.
Aiheesta muualla

Lynyrd Skynyrdin historiaa
Ed Litzenberger

| Ed Litzenberger |
| --- | --- |

Henkilötiedot
Syntynyt: 15. heinäkuuta 1932 Neudorf, Saskatchewan
Kuollut: 1. marraskuuta 2010 (78 vuotta) Ontario
Kansalaisuus:   Kanada
Jääkiekkoilija
Lempinimi:  Litz
Pelipaikka:  hyökkääjä
Maila:  oikea
Pelaajaura
Pääsarjaura:  1952–1966
Seurat:  Montreal Canadiens (NHL) Montreal Royals (QHL) Chicago Black Hawks (NHL) Detroit Red Wings (NHL) Toronto Maple Leafs (NHL) Rochester Americans (AHL) Victoria Maple Leafs (WHL)
Ed Litzenberger (15. heinäkuuta 1932 – 1. marraskuuta 2010) oli kanadalainen jääkiekkoilija, pelipaikaltaan hyökkääjä.
Ura

Litzenberger pelasi NHL:ssä 12 kauden ajan, kaudesta 1952–1953 kauteen 1963–1964. Kahdella ensimmäisellä ammattilaiskaudellaan hän edusti Montreal Canadiensia  yhteensä viidessä NHL-ottelussa, suurimman osan kausista kuluessa Montreal Royalsissa silloisessa Quebec Senior Hockey Leaguessa (QSHL), sittemmin Quebec Hockey Leaguessa (QHL). Hän aloitti myös kauden 1954–1955 Canadiensissa, mutta siirtyi kesken kauden, joulukuussa 1954, Chicago Black Hawksiin rahallista korvausta vastaan. Hän teki ensimmäisellä täydellä NHL-kaudellaan yhteensä 51 tehopistettä, 23 maalia ja 28 syöttöpistettä,  73 runkosarjaottelussa ja kauden päätteeksi hänet palkittiin Calder Memorial Trophy -palkinnolla vuoden tulokkaana.
Litzenberger oli kolmella kaudella Chicago Black Hawksin paras maalintekijä ja pistemies. Nämä kaudet olivat 1956–1957, jonka päätteeksi hänet nimettiin NHL:n toiseen tähdistökentälliseen, 1957–1958 ja 1958–1959, jolla hän teki NHL-uransa ennätyspisteet, 77 tehopistettä, 33 maalia ja 44 syöttöpistettä, 70 runkosarjaottelussa. Hän oli noina vuosina myös koko liigan parhaita maalintekijöitä. Vuosina 1958–1961 hän toimi myös Black Hawksin kapteenina ja oli voittamassa vuonna 1961 Stanley Cupia.
Mestaruuskauden 1960–1961 jälkeen Litzenberger siirtyi Detroit Red Wingsiin pelaajakaupassa, jossa Black Hawks sai vaihdossa Gerry Melnykin ja Brian Smithin. Hän pelasi Red Wingsissä alkukauden 1961–1962, kunnes siirtyi joulukuussa 1961 Toronto Maple Leafsiin waiver-listan kautta. Hän edusti Maple Leafsiä NHL:ssä kolme kautta, vuoteen 1964, ja oli kaikkien kolmen päätteeksi voittamassa Stanley Cupia. Kaudella 1964–1965 Litzenberger edusti AHL-seura Rochester Americansia ja kaudella 1965–1966 sekä Americansia että WHL-seura Victoria Maple Leafsiä. Hän oli voittamassa molempina kausina AHL:n mestaruutta, Calder Cupia.
Litzenberger lopetti pelaajauransa vuonna 1966. Hän pelasi jo kaksi vuotta aiemmin päättyneellä NHL-urallaan yhteensä 618 runkosarjaottelua, joissa hän teki 416 tehopistettä, 178 maalia ja 238 syöttöpistettä, ja 40 pudotuspeliottelua, joissa hän teki 18 tehopistettä, viisi maalia ja 13 syöttöpistettä. Hän pelasi urallaan kuudesti NHL:n tähdistöottelussa, vuosina 1955, 1957, 1958, 1959, 1962 ja 1963.
Yksityiselämä

Hän oli kahdesti naimisissa. Hänen ensimmäinen vaimonsa Doreen kuoli liikenneonnettomuudessa vuonna 1960. Ed Litzenberger oli matkustajana vaimonsa kuljettamassa autossa ja sai itse vakavia vammoja. Hän oli naimisissa toisen vaimonsa Gaylen kanssa 49 vuotta, kuolemaansa asti. Hänellä oli kolme lasta, tytär ja kaksi poikaa.
Lorena Blanco

| Mitalit> Maa:   Peru.Naisten sulkapallo.Pan-Amerikan kisat  | Mitalit> Maa:   Peru.Naisten sulkapallo.Pan-Amerikan kisat  | Mitalit> Maa:   Peru.Naisten sulkapallo.Pan-Amerikan kisat  | Maa:   Peru> Naisten sulkapallo. |
| --- | --- | --- | --- |
|  Pronssia | Santo Domingo 2003 | Kaksinpeli |  |
|  Pronssia | Santo Domingo 2003 | Nelinpeli |  |
Lorena Blanco (s. 22. heinäkuuta 1977) on perulainen entinen sulkapalloilija.
Blanco osallistui MM-kisoissa 2001 nelinpeliin ja sekanelinpeliin, mutta putosi molemmissa ensimmäisellä kierroksella. Hän pelasi vuoden 2003 kisoissa kaksinpelissä, mutta hävisi jälleen ensimmäisen ottelunsa. Blanco voitti saman vuoden Pan-Amerikan kisoissa pronssia sekä kaksinpelistä että nelinpelistä, jossa hän oli Valeria Riveron pari. Hän osallistui Ateenan olympialaisissa 2004 kaksinpeliin, jossa hän hävisi ensimmäisen ottelunsa Hongkongin Wang Chenille.
Lohja (täsmennyssivu)

Lohja voi tarkoittaa seuraavia asioita:
Lohja, Suomen kaupunki
Lohjan kunta, Lohjan maalaiskunta, Lohjan kaupunkiin vuonna 1997 liitetty kunta
Lohja, suomalainen monialayhtiö
Lohja, laulaja Patrik Blombergin esikoisalbumi
Lohja järv, järvi Virossa
2501 Lohja, asteroidi.
Lindita Halimi

| Lindita Halimi |
| --- | --- |
 Lindita vuoden 2017 Eurovision laulukilpailussa.
Henkilötiedot
Syntynyt: 24. maaliskuuta 1989 (ikä 35) Vitina, Kosovo
Ammatti:  laulaja, lauluntekijä
Muusikko
Taiteilijanimi:  Lindita
Aktiivisena:  2006–
Tyylilajit:  pop, rock, soul
Soittimet:  laulu
Aiheesta muualla
www.linditamusic.com
  [ Muokkaa Wikidatassa ] [ ohje ]  
Lindita Halimi (s. 24. maaliskuuta 1989 Vitina, Kosovon sosialistinen alue), tunnettu myös nimellä Lindita, on kosovonalbanialainen laulaja ja lauluntekijä. Lindita nousi kuuluisuuteen voittaessaan albanialaisen laulukilpailun Top Festin kuudennen tuotantokauden, kappaleella Ëndërroja (suom. Minä unelmoin). 23. joulukuuta 2016 Lindita Halimi voitti Festivali i Këngësin 55. tuotantokauden kappaleella ”Botë” (suom. Maailma), ja edusti näin Albaniaa vuoden 2017 Euroviisuissa. Hänen euroviisukappaleensa ”World” on englanninkielinen versio ”Botësta”.
Elämäkerta

Lindita syntyi Vitinassa, Kosovossa. Hän osallistui Ethetin (Albanian Idols) kolmannelle tuotantokaudella ja saavutti sijan Top 10:ssä. Halimi on osallistunut Top Festiin kahdesti. Vuonna 2009 hän voitti kilpailun. Lindita on julkaissut lukuisia singlejä, enimmäkseen balladeja. Vuonna 2013 hän muutti Yhdysvaltoihin, jossa hän myös osallistui vuoden 2016 American Idolsiin päässen Top 51:een. Joulukuussa 2014 hän palasi takaisin Albaniaan, osallistuakseen Festivali i Këngësin 53. tuotantokaudelle, jossa hän sijoittui kolmanneksi. Hän voitti kuitenkin Festivali i Këngësin 55. tuotantokauden kappaleella ”Botë”, ja tuli näin edustamaan Albaniaa vuoden 2017 Eurovision laulukilpailussa.
Lindisfarne (yhtye)

Lindisfarne esiintymässä vuonna 1991.
Lindisfarne on brittiläinen folk rock -yhtye. Se perustettiin nimellä Downtown Faction, muutti sitten nimensä muotoon Brethren ja otti lopulta käyttöön vakiintuneen nimensä Lindisfarnen saaren mukaan. Lindisfarnen suurimpia hittejä olivat ”Lady Eleanor” (albumilta Nicely Out of Tune, 1970) ja ”Meet Me on the Corner” (Fog on the Tyne, 1971). Yhtyeen alkuperäisiin jäseniin kuuluivat Alan Hull (1945–1995), Simon Cowe (s. 1948), Ray Jackson (s. 1948), Rod Clements (s. 1947) ja Ray Laidlaw (s. 1948).
Lindisfarne sai vuonna 1970 levytyssopimuksen Charisma Recordsilta. Debyyttialbumi Nicely Out of Tune julkaistiin samana vuonna, ja sen seuraaja Fog on the Tyne osoittautui vuonna 1971 kaupalliseksi menestykseksi. Yhtye vieraili Turun Ruisrockissa elokuussa 1972.
Yhtye oli suosionsa huipulla 1970-luvulla, mutta jatkoi uraansa myöhemminkin ja yhä keulahahmo Alan Hullin kuoleman jälkeen vuonna 1995.
Vuonna 1990 Lindisfarne nousi lyhyesti uuteen suosioon duetolla "Fog on the Tyne Revisited" jalkapalloilija Paul Gascoignen kanssa.
Diskografia

Nicely Out of Tune (1970)
Fog on the Tyne (1971)
Dingly Dell (1972)
Lindisfarne Live (1973)
Roll on Ruby (1973)
Happy Daze (1974)
Lindisfarne's Finest Hour (1975)
Lady Eleanor (1976)
Back and Fourth (1978)
Magic in the Air (1978)
The News (1979)
Sleepless Nights (1982)
Lindisfarntastic! Live (1983)
Lindisfarntastic! Two (1984)
Dance Your Life Away (1986)
C'mon Everybody (1987)
Amigos (1989)
Caught in the Act (1992)
Buried Treasures Volumes 1 & 2 (1992)
Day of the Jackal (1993)
Live 1990 (1993)
Elvis Lives on the Moon (1993)
Lindisfarne On Tap - A Barrel Of Hits (1994)
Another Fine Mess (1996)
City Songs (1996)
Untapped & Acoustic (1997)
The Cropedy Concert (1997)
Blues from the Bothy (1997)
We Can Swing Together (1998)
Dealers Choice (1998)
Here Comes the Neighborhood (1998)
Live At The Cambridge Folk Festival (1999)
BT3 - Rare & Unreleased 1969-2000 (2000)
Promenade (2002)
Acoustic (2002)
Time Gentlemen Please (2003)
The River Sessions (2004)
Druidstone: The Secret of the Menhir Forest

| Druidstone: The Secret of the Menhir Forest |
| --- | --- |

Kehittäjä:  Ctrl Alt Ninja
Julkaisija:  Ctrl Alt Ninja
Jakelija:  Steam, GOG.com, Humble Store ja Epic Games Store
Suunnittelija:  Petri Häkkinen
Taiteilija:  Juho Salila
Ohjelmoija:  Petri Häkkinen
Julkaistu:   15. toukokuuta 2019
Lajityyppi:  taktinen roolipeli
Pelimuoto:  yksinpeli
Alusta:  Microsoft Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK     : 
Druidstone: The Secret of the Menhir Forest on Ctrl Alt Ninjan kehittämä ja julkaisema taktinen roolipeli. Peli on julkaistu 15. toukokuuta 2019 Windowsille.
Pelaaminen

Pelaaminen keskittyy kohtaamisten yksityiskohtiin. Pelaamista on sanottu helposti lähestyttäväksi huolimatta sen vaikeustasosta.
Kehitys

Pelin kehittäjät Juho Salila ja Petri Häkkinen päättivät aloittaa uuden firman, jotta ei olisi paineita tehdä seuraajaa Legend of Grimrock 2:lle. Kehittäjät päättivät myös olla ilman ennakkojulkaisua ja joukkorahoitusta, joista jälkimmäinen on ylimääräistä työtä.
Alkuvaiheessa suunnitelmana oli käyttää proseduraalista generointia kenttien luomiseen, mutta hyvältä näyttävien kenttien tekeminen olisi vaikeampaa. Käsintehdyissä kentissä on myös enemmän variaatioita pelitaktiikoissa. Älykäs tasosuunnittelu oli yksi seikka joka teki Grimrock-sarjasta muistettavan.
Peli on saanut inspiraatiota lautaroolipeleistä kuten Dungeons & Dragons ja HeroQuest. Muita inspiraation lähteitä ovat olleet Gloomhaven ja Into The Breach.
Aiheesta muualla

Pelin kotisivut (englanniksi)
Lohjan Asemakirkko

| Lohjan Asemakirkko |
| --- | --- |
 Lohjan Asemakirkko huhtikuussa 2024.
Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  2013
Puheenjohtaja:  Raimo Peräkylä
Pääkirkko:  Mäntynummentie 42 08500 Lohja
Aiheesta muualla
Sivusto
Infobox OKNimi-testi OK: 
Lohjan Asemakirkko on vuonna 2013 perustettu lohjalainen helluntaiseurakunta. Seurakunnan toimitilat sijaitsevat Lohjan Ventelässä Mäntynummentiellä. Seurakunta kuuluu Suomen Helluntaikirkko -kirkkokuntaan. Seurakunnan hallituksen puheenjohtajana toimii Raimo Peräkylä. Seurakunnan toimintaan kuuluvat Sunnuntai-kokoukset, Yhtä Elämää-rukousillat, naisten NiceTorstai-illat sekä nuorille suunnatut CrazyLove-illat. Seurakunta on toiminut marraskuusta 2017 lähtien Mäntynummen vanhan apteekin tiloissa. Seurakunta on panostanut erityisesti nuorisotoimintaan. Seurakunnan nuortenilloissa käy noin 50–60 nuorta.
Lohipato Vallinkoskessa

Lohipato Vallinkoskessa Joensuun taidemuseo Onnissa vuonna 2022.
Lohipato Vallinkoskessa on Aukusti Uotilan vuonna 1884 kankaalle maalaama öljyvärityö. Teos kuvaa Vuoksessa sijainnutta koskea Vallinkoskea. Se kuuluu Arla Cederbergin kokoelmaan, joka on sijoitettuna Joensuun taidemuseo Onniin.
Teos on lisäksi ollut näytteillä ainakin vuonna 2011 Etelä-Karjalan taidemuseon näyttelyssä Taiteen Vuoksi  Saimaa kuvataiteessa.
Lucasin lukujono

Lucasin lukujono on Fibonaccin lukujonon kaltainen sillä erotuksella, että ensimmäiset luvut ovat 2 ja 1 (eli jokainen jonon luku on kahden edellisen luvun summa). Tarkemmin ilmaistuna Lucasin jono
L_{n}=L_{(}n-1)+L_{(}n-2)
siten, että
L_{1}=2 ja  L_{2}=1
josta saadaan jono 2, 1, 3, 4, 7, 11, 18, 29, 47, 76, 123, 199, 322...
Lukuja, jotka kuuluvat Lucasin sarjaan ja ovat lisäksi alkulukuja kutsutaan Lucasin alkuluvuiksi. Ensimmäiset Lucasin alkuluvut  L_{n} ovat 2, 3, 7, 11, 29, 47, 199, 521, 2207, 3571, 9349, ... (A005479 OEIS:ssä).
Lohisieni

| Lohisieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hydnangiaceae
Suku::  Lohisienet Laccaria
Laji::  laccata
Kaksiosainen nimi
 Laccaria laccata  (Scop.) Cooke 
Katso myös
   Lohisieni Commonsissa 
Infobox OKNimi-testi OK: 
Lohisieni (Laccaria laccata) on pieni, lohen- tai roosanpunainen lohisienilaji. Sen heltat ovat roosan väriset. Jalka on lakin värinen tai vaaleampi. Sieni kasvaa lehti- ja havumetsissä ja soissa rahkasammaleen joukossa. Se on koko Suomessa yleinen.
Leyre Falcón

| Leyre Falcón> Henkilötiedot |
| --- | --- |
Syntynyt: 27. huhtikuuta 2004 (ikä 20)
Kansalaisuus:   Espanja
Kyokushin-ottelija
Aktiivisena:  2021–
Kätisyys:  oikea
Seura(t):  Oyama's Karate Dojo
| Mitalit> Maa:   Espanja.Naisten kyokushin.European Open  | Mitalit> Maa:   Espanja.Naisten kyokushin.European Open  | Mitalit> Maa:   Espanja.Naisten kyokushin.European Open  | Maa:   Espanja> Naisten kyokushin. |
| --- | --- | --- | --- |
|  Hopeaa | Myślenice 2022 | kata |  |
Leyre Falcón (s. 27. huhtikuuta 2004) on espanjalainen karateka. Hän on Kyokushinin EM-mitalisti vuodelta 2022.
Kilpaura

Falcón sijoittui katakilpailun 16–17-vuotiaiden sarjassa neljänneksi Puolan EM-kilpailuissa 2021.
Marraskuussa 2022 Falcón saavutti aikuisten tasolla EM-hopeaa Euroopan Openin katakilpailussa.
Leukothoe

Leukothoe (m.kreik. Λευκοθόη) oli kreikkalaisessa mytologiassa Persian kuninkaan Orkhamoksen tytär ja Apollonin, auringon kuninkaan, rakastettu, jonka jumala oli vietellyt tämän äidin Eurynomen hahmossa. Klytie, okeanidi, jonka Apollon oli jättänyt rakastuttuaan Leukothoeen, kertoi mustasukkaisuuttaan Orkhamokselle tämän tyttären suhteesta toivoen saavansa rakkaansa takaisin itselleen. Orkhamos antoikin haudata tyttärensä elävältä hiekkaan suuttuneena siitä, että hänen tyttärensä oli menettänyt neitsyytensä.
Leukothoen kuolema sai Apollonin kovettamaan sydämensä entistä enemmän, ja Klytie muuttui heliotroopiksi, aurinkoon päin kääntyväksi kukaksi, surunsa kuihduttamana.
Hyginus mainitsee, että auringon ja Leukothoen poika, jonka nimi ei ole säilynyt kokonaisuudessaan jälkipolville, olisi ollut argonauttien joukossa.
Muita hahmoja

Leukothoe mainitaan myös yhtenä Nereuksen ja Doriksen viidestäkymmenestä tyttärestä, nereidistä.
Lotta Jurica

Lotta Jurica (o.s. Onttonen) on suomalainen vaatesuunnittelija. Hän näytteli vuosina 1994–1995 Missu Hurmalaa televisiosarjassa Blondi tuli taloon. Jurica opiskeli sarjan kuvausten päätyttyä teolliseksi muotoilijaksi ja muutti miltei saman tien Saksaan. Hän työskentelee Adidaksen suunnittelujohtajana. Juricalla on kaksi tytärtä. Hän ei ole enää yhdessä lastensa isän kanssa.[lähde? ] Jurican isä oli teatteri- ja elokuvaohjaaja Markku Onttonen.
Leopoldo Ruggiero

Leopoldo Ruggiero (8. helmikuuta 1821 Napoli – 11. maaliskuuta 1886) oli italialainen roomalaiskatolinen arkkipiispa. Hänet vihittiin papiksi 8. maaliskuuta 1845 ja nimitettiin Sorrenton arkkihiippakunnan johtoon 12. maaliskuuta 1877. Piispaksi vihkiminen seurasi 18. maaliskuuta. Pääkonsekraattorina toimi Luigi Maria Bilio.
Ruggiero kuoli 65-vuotiaana virassa.
Leopoldo Torre Nilsson

Leopoldo Torre Nilsson (vasemmalla) vuonna 1969.
Leopoldo Torre Nilsson (1924–1978) oli argentiinalainen elokuvaohjaaja. Hän sai vaikutteita italialaisesta neorealismista ja tutki elokuvillaan yläluokan rappiota. Hänen varhaistuotantoonsa kuuluva Enkelin talo (La casa del ángel, 1957) menestyi maailmanlaajuisesti. Vuonna 1973 Nilssonin elokuva Los siete locos sai hopeisen karhun Berliinin elokuvajuhlilla.
Leopoldo Torre Nilssonin isä oli elokuvaohjaaja, ja Nilsson aloitti isänsä assistenttina viisitoistavuotiaana. Hänen maineensa perustuu alkuvuosien elokuviin, mutta hän jatkoi työskentelyä 1970-luvulle asti kiristyvästä sensuurista huolimatta. Vain hänen viimeinen elokuvansa Piedra libre (1976) kiellettiin.
Leylah Fernandez

| Leylah Fernandez |
| --- | --- |

Henkilötiedot
Syntynyt: 6. syyskuuta 2002 (ikä 22) Montreal, Quebec, Kanada
Kansalaisuus:   Kanada
Tennispelaaja
Pituus:  168 cm
Kätisyys:  vasen
Palkintorahat:  5 391 467 USD
Kaksinpeli
Paras sijoitus:  66. (14.6.2021)
Turnausvoittoja:  1
Voitot/tappiot:  188–121
Grand Slam -turnauksissa
Australian avoimet:  1. kierros (2020, 2021)
Ranskan avoimet:  3. kierros (2021)
Wimbledon:  1. kierros (2021)
Yhdysvaltain avoimet:  Loppuottelu (2021)
Nelinpeli
Paras sijoitus:  120. (21.6.2021)
Voitot/tappiot:  79–54
Grand Slam -turnauksissa
Australian avoimet:  3. kierros (2021)
Ranskan avoimet:  3. kierros (2021)
Wimbledon:  1. kierros (2021)
Yhdysvaltain avoimet:  3. kierros (2021)
Aiheesta muualla
ITF
WTA
Leylah Annie Fernandez (s. 6. syyskuuta 2002 Montreal, Quebec) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 66 kesäkuussa 2021. Hänen isänsä on ecuadorilainen ja äitinsä filippiiniläinen.
Vuonna 2019 Fernandez eteni tyttöjen kaksinpelin loppuotteluun Australian avoimissa ja voitti Ranskan avointen tyttöjen kaksinpelin. Ammattilaistasolla Fernandez pelasi grand slam -turnauksen pääsarjassa ensimmäisen kerran Australian avoimissa 2020.
Fernandez eteni loppuotteluun Yhdysvaltain avoimissa 2021. Hän voitti turnauksessa kolme pelaajaa maailmanlistan viiden kärjestä: kolmannella kierroksella hän voitti puolustavan mestarin, maailmanlistan sijalla kolme olleen Naomi Ōsakan, puolivälierissä maailmanlistan viitosen Elina Svitolinan ja välierissä maailmanlistan kakkosen Aryna Sabalenkan. Loppuottelussa Fernandez hävisi toiselle sijoittamattomalle pelaajalle, brittiläiselle Emma Raducanulle.
Aiheesta muualla

Leylah Fernandez WTA:n sivuilla (englanniksi)
Leylah Fernandez ITF:n sivuilla (englanniksi)
Lentopallon miesten maailmancup 2015

Lentopallon miesten maailmancup 2015 pelattiin Japanissa 8.−23. syyskuuta. Kilpailu toimi samalla karsintana Rio de Janeiron olympiakisoihin. Kahdelle parhaalle lohkesi paikka olympialaisiin. Muille joukkueille jäi vielä mahdollisuus lunastaa kisapaikka omien maanosiensa karsintojen kautta.